b'\n_START_ARTICLE_\nMelun\n_START_SECTION_\nGeografija\n_START_PARAGRAPH_\nKraj le\xc5\xbei v osrednji Franciji ob okljuku reke Sene, 40 km jugovzhodno od Pariza, sestavljen iz treh delov: otoka \xc3\x8ele Saint-\xc3\x89tienne, severnega in ju\xc5\xbenega obre\xc5\xbeja.\n_START_SECTION_\nZgodovina\n_START_PARAGRAPH_\nNaselje je nastalo na otoku sredi reke, poznano \xc5\xbee za \xc4\x8dasa Julija Cezarja (52 pred na\xc5\xa1im \xc5\xa1tetjem) kot Melodunum. Leta 845 so ga oplenili Normani. Francoski kralj Hugo Capet ga je predal svojemu varovancu Bouchardu. Pod vladavino Roberta II. je kraj odkupil \xc5\xa1ampanjski grof Eudes, leta 999 pa je znova pripadel kralju._NEWLINE_Med francosko revolucijo 4. marca 1790 je Melun postal sede\xc5\xbe novoustanovljenega departmaja Seine-et-Marne, ki je zdru\xc5\xbeil pod seboj dele nekdanjih pokrajin \xc3\x8ele-de-France, Brie, \xc5\xa0ampanje in G\xc3\xa2tinaisa.'